

**Općinski načelnik**

KLASA: 372-01/23-01/2

URBROJ: 2163-40-01-01/17-23-1

Vrsar-Orsera, 14.03.2023.

Na temelju članka 62. Statuta Općine Vrsar-Orsera („Službene novine Općine Vrsar-Orsera“ broj 2/21) Općinski načelnik Općine Vrsar-Orsera dana 14.03.2023. godine objavljuje sljedeći

**JAVNI POZIV**

**za iskaz interesa za zakup**

**poslovnog prostora u vlasništvu Općine Vrsar-Orsera**

**I.**

Općina Vrsar-Orsera upućuje javni poziv za zakup poslovnog prostora u Vrsaru radi iskazivanja interesa trgovačkih društava, obrtnika, poljoprivrednih proizvođača i fizičkih osoba koje obavljaju djelatnosti slobodnih zanimanja.

**II.**

Predmet Javnog poziva jr poslovni prostor kako slijedi:

**1.** **Poslovni prostor u Vrsaru na adresi Rade Končara 12**, k.č. 764/1 k.o. Vrsar, z.k. ul. 1455, (suvlasnički udio 1/2, u naravi prostor u prizemlju u kojem se nalazila stara pošta) površine 126 m2.

**III.**

Javni poziv se raspisuje s ciljem utvrđivanja namjene poslovnog prostora iz Točke II., odnosno djelatnosti koja će se u prostoru obavljati.

**IV.**

Poslovni prostor iz Točke II. daje se u zakup na 5 godina, a mjesečna zakupnina utvrđuje se u kunama po m2 (kvadratnom metru) poslovnog prostora sukladno odredbama Odluke o davanju u zakup i kupoprodaji poslovnih prostora („Službene novine Općine Vrsar-Orsera“ broj 10/22).

**V.**

Općina Vrsar-Orsera poziva sve zainteresirane fizičke i pravne osobe da dostave pismo namjere za zakup poslovnog prostora iz Točke II. ovog Javnog poziva, a koje sadrži sljedeće podatke:

* ime i prezime fizičke osobe, odnosno naziv obrta/naziv pravne osobe, adresu prebivališta/boravišta fizičke osobe/sjedište obrta ili pravne osobe, kontakt podatke osobe ovlaštene za zastupanje,
* kratki opis djelatnosti kojom se osoba bavi,
* djelatnost koja se planira obavljati u prostoru, te kratak plan i program budućeg poslovanja.

**VI.**

Pismo namjere za iskaz interesa dostavlja se **na adresu Općine Vrsar-Orsera, Trg Degrassi 1, 52 450 Vrsar-Orsera, ili elektroničkim putem:** **sandi.cuka@vrsar.hr**s naznakom „Javni poziv za iskaz interesa – za zakup poslovnog prostora Općine Vrsar-Orsera“.

Pisma namjere se mogu dostaviti do **15.04.2023. godine**.

**VII.**

Dostavljena pisma namjere imaju isključivo informativni karakter s ciljem ispitivanja zainteresiranosti poduzetnika za utvrđivanjem namjene poslovnog prostora te u svrhu raspisivanja natječaja za davanje u zakup poslovnih prostora iz Točke II. ovog Javnog poziva.

Pisma namjere ne obvezuju Općinu Vrsar-Orsera, kao ni zainteresirane osobe koje dostave pismo namjere temeljem ovog Javnog poziva.

U slučaju iskaza interesa za zakup navedenih poslovnih prostora, odluku o raspisivanju natječaja donosi Općinski načelnik Općine Vrsar-Orsera, a Komisija za davanje u zakup poslovnih prostora Općine Vrsar-Orsera raspisuje natječaj za davanje u zakup poslovnih prostora.

**VIII.**

Uvid u poslovni prostor može se izvršiti radnim danom u vremenu od 08.00 do 14.00 sati uz prethodnu najavu.

Sve dodatne informacije u vezi s Javnim pozivom mogu se dobiti svakog radnog dana u vremenu od 08.00 do 14.00 sati u Jedinstvenom upravnom odjelu Općine Vrsar-Orsera, Trg Degrassi 1, Vrsar-Orsera, elektronski putem službenog maila: sandi.cuka@vrsar.hr ili ili putem telefona na broj 052/441-339.

 **OPĆINSKI NAČELNIK**

 **OPĆINE VRSAR-ORSERA**

 **Ivan Gerometta**